Outi Berghäll 8.2.2011

PÖYTÄKIRJA

Ranskan talon osakkaiden vuosikokous 4.2.2011 Harri Luukkasen ja Sari Sahlbergin luona

Läsnä: Pirkko Aho, Outi Berghäll (siht.), Bert Bjarland, Harri Luukkanen (pj), Martin Ollus, Sari Sahlberg (paikalla asiakohdasta 9 alkaen), Leena Ylä-Anttila, Pekka Ylä-Anttila. Kommentteja käsiteltävistä aiheista olivat etukäteen jättäneet Anneli Ollus ja Sari Sahlberg. Pirkko Aho kertoi saaneensa valtuutuksen puhua myös Markku Ahon puolesta.

1.	Kokouksen avaus
Kokouksen kokoonkutsuja Harri Luukkanen avasi kokouksen klo 18.30.

2.	Puheenjohtajan ja sihteerin valinta
Kokouksen puheenjohtajaksi valittiin Harri Luukkanen ja sihteeriksi Outi Berghäll.

3.	Esityslistan hyväksyminen
Harri Luukkanen oli jakanut kokouksen alustavan esityslistan, joka hyväksyttiin muutoksitta.

4.	Talon isännän katsaus talon käyttöön ja varaustilanteeseen
Talon isäntä oli jakanut osakkaille sähköpostitse 2.2.2011 katsauksen talon käytöstä v 2010. Hän esitteli paperin lyhyesti korostaen talon käytön myönteistä kehitystä viime vuonna sekä esittäen myös pohdintoja omistuksen tulevaisuudesta. Käyttöraporteista on kuitenkin tällä hetkellä mahdotonta saada täsmällistä kuvaa yöpymisvuorokausista. Kaikkia raportteja ei ole myöskään jaettu sekä isännälle että rahastonhoitajalle. 
Päätettiin, että raportointikaavaketta täydennetään kohdalla, jossa raportoijaa pyydetään ilmoittamaan yöpymisvuorokausien lukumäärä (seurueeseen kuuluneiden henkilöiden vierailun aikana talolla viettämien yöpymisten yhteismäärä). Kohtaan ”Hankinnat” lisätään maininta, että se on tarkoitettu vain osakkaiden täytettäväksi. Kaavakkeeseen lisätään myös pyyntö toimittaa raportti sekä isännälle että rahastonhoitajalle. Sari Sahlberg valtuutettiin tekemään päätetyt korjaukset ja toimittamaan uusittu kaavake tämän jälkeen sähköisesti osakkaille.

5.	Rahastonhoitajan katsaus taloudelliseen tilanteeseen 
Asiakohdan käsittelyn pohjana olivat Ranskan talon tuloslaskelma 2010, remonttikeikan 6.-18.9.2010 kustannusten yhteenveto ja remonttikeikan ostoserittely ( Martin Ollus jakanut sähköisesti osakkaille 2.2.2011) sekä Talousvertailuja vv 2002 -2010 –kaaviot (jaettu sähköisesti 4.2.2011). MO tähdensi esittelyssään, että käyntimaksut olivat tuottaneet hyvin v 2010 verrattuna muutamaan edelliseen vuoteen. Jos maksut pysyvät tällä tasolla, talon juoksevat kulut ja tulot ovat tasapainossa.  Tämä edellyttää kuitenkin ulkopuolisten käyttäjien melko runsasta määrää.  Vaikka viime vuosi oli tulojen suhteen hyvä, myös verojen ja vakuutusmaksujen kaltaiset pakolliset menot ovat kasvaneet, ja talon käyttökate oli vain n. 280 €. Tämä viittaisi tarpeeseen nostaa käyntimaksuja. 
Keskustelussa osakkaat ilmaisivat Martinille arvostuksensa tehdystä merkittävästä työstä ja tyytyväisyytensä kustannushyötysuhteeseen: remontoijat tasoittivat ja laatoittivat terassin, kunnostivat keittiön eteisen sekä paikkasivat ja maalasivat keittiön ja olohuoneen seinät ja katon samoin kuin keskikerroksen makuuhuoneen katon. Päätettiin, että Martin Ollukselle maksetaan talon varoista hänen remonttikeikkaan liittyvän lentolippunsa kustannukset 230,42€. Talon tilille ja tämän ja Martinille maksettavan velan suorituksen jälkeen varoja n. 1200€. Tilit hyväksyttiin näillä muutoksilla. 

6.	Talon käyttöön liittyvät ajankohtaiset asiat 
Edellisessä asiakohdassa käydyn keskustelun pohjalta päätettiin nostaa käyntimaksuja seuraavasti:
- osakkaat - käyntimaksu nykyisin 3€/ yöpymisyö, uusi maksu 5€/yöpymisyö
- ulkopuoliset kävijät - käyntimaksu nykyisin 12€/yöpymisyö, uusi maksu 15€/yöpymisyö
- Sähkömaksu - pyöristetään nykykustannuksia vastaavasti ylöspäin 25 senttiä/kWh.
Remontin jatkon toivottiin edistyvän pikaisesti. Talossa on jo hankittuna tapetit kaikkiin makuuhuoneisiin ja ohjeet niiden käytöstä eri huoneissa. Talon osakkaiden toivottiin tapetoivan ko. seiniä käyntiensä yhteydessä. Yläkerran makuuhuoneiden katot olisi kuitenkin parempi maalata ennen tapetointia. Muita pienempiä kohteita ovat keittiön eteisen lattian laatoittamattoman osan laatoitus (laatat hankittava) sekä terassin ulkoportaiden laatoitus terassilaatoilla (jäljellä runsaasti). Osaa portaista voisi samalla korottaa betonivalulla.

7.	Ranskantalon käyttöä koskevien periaatteiden vahvistaminen
Todettiin, että 13.4.2009 hyväksyttyihin periaatteisiin ei tarvita tässä vaiheessa muutoksia.

8.	Talon isännän ja rahastonhoitajan valinta v 2011 
Valittiin Harri Luukkanen hoitamaan edelleen isännän tehtävää ja Martin Ollus rahastonhoitajan tehtävää. 

9.	Muut asiat
Martin Ollus muistutti talon tilien olevan edelleen hänen nimissään ja piti tilannetta jopa riskialttiina esim. sairastumistilanteessa. Hän muistutti edelleen ehdotuksestaan, että talon osakkuus siirrettäisiin osakkaiden Suomessa perustamalle yhtiölle, yhdistykselle tms., jonka nimissä olisivat Ranskan kiinteistö ja sen tulojen ja menojen hoitamiseen tarvittavat pankkitilit Suomessa ja Ranskassa. Pekka Ylä-Anttila kertoi pyytämästään, mutta edelleen työn alla olevasta selvityksestä muutoksen juridisista näkökohdista. Hän lupasi kysyä ko. henkilöltä asian edistymisestä. Myös muut osakkaat lupasivat miettiä suhteitaan asiaa mahdollisesti tunteviin henkilöihin, jotka voisivat neuvoa asiassa. Varsinaisen asianajotoimiston tms. kytkemistä työhön pidettiin liian kalliina.
Isännän katsauksessaan esittämiä pohdiskeluja omistuksen kehityksestä, ml talosta luopuminen pidettiin miettimisen arvoisina, mutta juuri nyt epäajankohtaisina: talossa on tehty tärkeitä parannustöitä, osakkaita on jäämässä eläkkeelle, jolloin kiinnostus käyttöön voi muuttua jne.

10.	Kokouksen päättäminen
Puheenjohtaja päätti kokouksen klo 21.58.